als_Latn dik_Latn sag_Latn
Strategjia që përdori Facebook, për të përdorur programin nga telefoni, po sjell fitime të mëdha. Kompania sapo ka nxjerrë rezultatet e 3-mujorit të fundit, të vitit 2013. Shifrat më interesante vijnë nga sektori i telefonisë celulare. Në 3 muajt e fundit të vitit, 53% përdorues e hapin Facebook-un nga telefoni.
Kjo është një kthesë e madhe, duke marrë parasysh që kompania shumë vite më parë nuk ka pasur asnjë përfitim në këtë fushë. Facebook tregoi se 945 milionë është numri i përdoruesve aktivë nga telefoni.
Para një viti, në 2012 ka qenë 680 milionë. Ndërsa, përdoruesit ditorë në dhjetor kanë qenë 556 milionë. Ka pasur 49% rritje nga viti në vit. Në përgjithësi 1 miliardë e 228 milionë njerëz futen në Facebook nga kompjuterët dhe telefonat.
Me këtë rast Facebook mund të përfitojë, duke krijuar më shumë programe për përdoruesit e rrjetit nga telefoni. Kompania Facebook ka raportuar se ka në plan të nxjerrë në treg, këtë vit, një sërë programesh, të cilët do të përqendrohen tek kalendari dhe kontaktet.
Në 3 mujorin e fundit kompania ka fituar 2.59 miliardë dollarë, 31% më shumë nga ç‘kishin parashikuar analistët. Gjithë këto fitime kanë pasur dhe një anë negative. David Ebersman, shefi i financës ka pranuar se është ulur numri i adoleshentëve që përdorin Facebook.
(Herë të lexuara: 166)
als_Latn als_Latn als_Latn als_Latn als_Latn als_Latn